גיתית פישר

גיתית פישר (נולדה ב-26 בדצמבר 1985) היא קומיקאית, שחקנית, תסריטאית, מחזאית וכוכבת רשת ישראלית.

ביוגרפיה 
פישר היא בוגרת בית הספר הגבוה למשחק "בית צבי", ועוד קודם בוגרת מגמת התיאטרון בתיכון עמי אסף, בית ברל.

פרצה לתודעה הישראלית בשנת 2015, כשפרסמה שורת סרטונים ויראליים בדמות אישה בשם "תותית" בפלטפורמות הרשת YouTube ו-Facebook, שזכו להצלחה רבה ואף כיכבה עם דמות זו בפרסומת למותג התחבושות ההיגיניות KOTEX. לאחר מכן השתתפה באופן קבוע בתוכנית "זה המצב" ברשת 13.

בשנים 2015–2016 שיחקה וכתבה בפינה קבועה בתוכנית "היום בלילה עם גורי אלפי" בקשת 12.

בשנת 2017 הפכה למשתתפת קבועה בתוכנית הסאטירה "טלוויזיה מהעתיד" ברשת 13 ואף כתבה על בסיס קבוע. באותה שנה החלה גם לדבב בסיטקום המדע הבדיוני "הכלום הגדול" בערוץ KidZ של yes. השתתפה בתפקיד אורח בסדרה הקומית של yes "האחיות המוצלחות שלי" שביים גורי אלפי.

החל משנת 2019 משחקת בתפקיד הראשי בסדרה "זאת וזאתי" ברשת 13 (בדמותה של תותית), לצידה של אושרית סרוסי. פישר גם הייתה שותפה לכתיבת התוכנית. באותה שנה, שיחקה בתפקיד ראשי בסדרה "בצפר" (בדמותה של יהלומה).

בשנת 2020 שיחקה את עצמה בתור הבמאית בסדרה "הקומה האחרונה", תוכנית אירוח של כוכבים בקיץ במהלך החופש הגדול.

באותה השנה, החלה לשחק בדרמה של יס "הטבח", בתפקיד סאני.

בשנת 2021 השתתפה ב"לבד בבית", שם גילמה את דמותה של פנינה פפרני.

בשנת 2021 הופיעה בפרק בעונה השלישית של הסדרה "קופה ראשית". באותה שנה גילמה את דמותה של ורד כהן בסדרה "האחיין שלי בנץ" המשודרת בכאן חינוכית.

בשנת 2022 שרה והופיעה בקליפ "שלושה בנות" ביחד עם נועה קירל.

בחודש פברואר 2022 השתתפה לראשונה ב"ארץ נהדרת" בסדרת המערכונים ״רצח בריקודי עם״. 

בינואר 2023 השתתפה בסדרת המערכונים ״המירוץ לעיזבון״. באותה שנה חזרה לשחק בעונה השנייה של סדרת הנוער-פנטזיה "האחיין שלי בנץ". באותה שנה עלתה בתיאטרון הקאמרי ההצגה "כאפות" מאת פישר ושיר ראובן עם מוזיקה מקורית של נונו.

פישר יצרה יחד עם שיר ראובן את המחזה "כאפות" עם מוזיקה מקורית מאת נונו שמיועד להיות מוצג בתיאטרון הקאמרי בעונת 2024.

פישר צפויה לגלם פעם נוספת את דמותה של תותית בסדרה "ממושטרות".

באפריל 2023 ילדה את בנה הבכור.

קישורים חיצוניים

הערות שוליים 

שחקניות קולנוע וטלוויזיה ישראליות
בוגרי התיכון האזורי עמי אסף
בוגרות בית צבי
בוגרי בית צבי
סגל רשת
בדרניות ישראליות
בדרנים ישראלים
ישראליות שנולדו ב-1985
ישראלים שנולדו ב-1985